Temeljem članka 38. Zakona o sustavu državne uprave (,,Narodne novine", broj 66/19) i članaka 9.,13.,46. i 59. Zakona o odnosima Republike Hrvatske s Hrvatima izvan Republike Hrvatske (,,Narodne novine", broj 124/11 i 16/12), a u vezi s odredbom članka 20. stavka 1. Uredbe o unutarnjem ustrojstvu Središnjeg državnog ureda za Hrvate izvan Republike Hrvatske („Narodne novine“, broj 87/23) državni tajnik donosi

IZMJENE

PRAVILA

O FINANCIRANJU PROGRAMA/PROJEKATA ORGANIZACIJA HRVATSKE NACIONALNE MANJINE

Članak 1.

U Pravilima o financiranju programa/projekata organizacija hrvatske nacionalne manjine KLASA: 011-02/19-03/01, URBROJ: 537-02/1-19-01, od 28. veljače 2019. godine (dalje u tekstu: Pravila), u članku 5. riječi: „Služba za provedbu i nadzor natječaja i projekata Hrvata izvan Republike Hrvatske“ zamjenjuju se riječima: „Služba za projekte i programe hrvatske nacionalne manjine“.

Članak 2.

Članak 7. stavak 1. točka 4. mijenja se i glasi:

„(4) se protiv osobe ovlaštene za zastupanje ne vodi kazneni postupak i/ili nije pravomoćno osuđena za kaznena djela“.

Članak 3.

U članku 29. riječi: „do 10%“ zamjenjuju se riječima: „do 30%“.

Članak 4.

Ostale odredbe Pravila ostaju u cijelosti na snazi i proizvode pravni učinak.

Članak 5.

Ove Izmjene Pravila stupaju na snagu danom donošenja i objavit će se na mrežnim stranicama Ureda.

**DRŽAVNI TAJNIK**

Zvonko Milas

KLASA: 011-02/19-03/01

URBROJ: 537-04-02-24-3

Zagreb, 28. veljače 2024. godine